gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5758, del 08-05-2008 (2008/5683)

Informació pública de la declaració d'interés comunitari per a una atribució d'ús i aprofitament en sòl no urbanitzable relativa a una instal·lació solar fotovoltaica al terme municipal de Vall d'Alba, Expedient número 2007/0544.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5758

Data del DOGV
:   08-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5683


Data del document
:   04-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Vall d'Alba
    * terreny edificable

Informació pública de la declaració d'interés comunitari per a una atribució d'ús i aprofitament en sòl no urbanitzable relativa a una instal·lació solar fotovoltaica al terme municipal de Vall d'Alba, Expedient número 2007/0544.  
 [2008/5683]  
Luis Miguel Siurana Capdevila ha sol·licitat declaració d'interés comunitari per a una atribució d'ús i aprofitament en sòl no urbanitzable relativa a una instal·lació solar fotovoltaica de 200 kW (expedient 2007/0544), al terme municipal de Vall d'Alba, ubicada al polígon 18, parcel·les 281, 485 i 486.  
De conformitat amb el que disposa l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, una vegada admesa a tràmit la sol·licitud, s'obri informació pública durant el termini de vint dies hàbils, comptadors a partir de l'endemà de la publicació d'aquest anunci en el Diari Oficial de la Comunitat Valenciana, en el qual les persones interessades poden consultar l'expedient de declaració d'interés Comunitari, l'estudi d'integració paisatgística i formular per escrit les observacions que estimen pertinents, en les oficines del Servei Territorial d'Ordenació del Territori de la conselleria de Medi Ambient, Aigua, Urbanisme i Habitatge, av. del Mar, núm. 16, planta primera, de Castelló.  
La qual cosa es fa pública per a general coneixement.  
Castelló de la Plana, 4 de març de 2008.- La directora general d'Ordenació del Territori: Soledad Martinez Reig.
Diari Oficial de la Generalitat Valenciana


Sumari del DOGV 5741, del 14-04-2008 (2008/4253)

Informació pública del projecte del Pla General d'Ordenació Urbana d'Alpuente i informe de sostenibilitat ambiental d'aquest.
-----------------------------------------------------------------------------------------------------------------------------

### Dades del document

Número de DOGV
:   5741

Data del DOGV
:   14-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4253


Data del document
:   10-04-2008

Organisme emissor
:   Ajuntament d'Alpuente

Tipus de document
:   Informació Pública

Descriptors 

:   * Alpuente
    * administració local
    * pla d'urbanisme

Informació pública del projecte del Pla General d'Ordenació Urbana d'Alpuente i informe de sostenibilitat ambiental d'aquest. [2008/4253]  
Per Decret d'Alcaldia de 9 d'abril de 2008, es va acordar l'exposició al públic, pel termini de 45 dies, des de la seua publicació en el Diari Oficial de la Comunitat Valenciana del projecte del Pla General d'Ordenació Urbana d'Alpuente i informe de sostenibilitat ambiental d'aquest; tot això d'acord amb el que disposa l'article 83 de la Llei 16/2005, de 30 de desembre, Urbanística Valenciana, articles 9 i 16 de la Llei 9/2006, de 28 d'abril, sobre Avaluació dels Efectes de Determinats Plans i Programes en el Medi Ambient. Durant aquest termini, el projecte diligenciat del pla es trobarà depositat, per a la seua consulta pública, en l'Ajuntament a fi que els interessats presenten al·legacions.  
Simultàniament s'acorda la suspensió de llicències de parcel·lació, urbanització i usos i obres provisionals en aquelles àrees del territori objecte del projecte de planejament exposat al públic les noves determinacions de les quals suposen modificació del règim urbanístic vigent. Se suspenen també les llicències d'edificació i demolició, sempre que es tracte d'obres majors, quan els projectes per als quals es pretenga sol·licitar llicència contradiguen el que disposa el projecte de Pla General de forma que, estant en vigor aquest, no puga atorgar-se llicència d'obres.  
Cosa que es fa pública perquè en prengueu coneixement.  
Alpuente, 10 d'abril de 2008.- L'alcaldessa, el primer tinent d'alcalde, per delegació de firma: Guzmán Pinazo Santiago.
Diari Oficial de la Generalitat Valenciana


Sumari del DOGV 5885, del 04-11-2008 (2008/12040)

RESOLUCIÓ de 31 d'octubre de 2008, del director de l'Agència Valenciana de l'Energia (AVEN), sobre l'acabament de la campanya d'ajudes del Pla Renove d'Electrodomèstics 2008.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5885

Data del DOGV
:   04-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12357


Data del document
:   31-10-2008

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * electrodomèstic
    * ajuda pública
    * persona jurídica
    * comerç al detall
    * suport econòmic
    * energia renovable
    * societat sense fins de lucre
    * persona física

RESOLUCIÓ de 31 d'octubre de 2008, del director de l'Agència Valenciana de l'Energia (AVEN), sobre l'acabament de la campanya d'ajudes del Pla Renove d'Electrodomèstics 2008. [2008/12551]  
De conformitat amb el que disposa l'article 6 de la Resolució de 23 de maig de 2008, del president de l'Agència Valenciana de l'Energia, per la qual es convoquen ajudes del Pla Renove d'Electrodomèstics, destinades a la compra d'electrodomèstics d'alta eficiència energètica, publicada en el DOCV núm. 5788, de 19 de juny de 2008, resolc:  
Únic  
Ha finalitzat la campanya d'ajudes del Pla Renove d'Electrodomèstics 2008 per esgotament de la quantia econòmica assignada a esta convocatòria (7.000.000 €).  
La present resolució tindrà efecte des del dia 31 d'octubre de 2008.  
València, 31 d'octubre de 2008.- El director de l'Agència Valenciana de l'Energia: Antonio Cejalvo Lapeña.
Diari Oficial de la Generalitat Valenciana


Sumari del DOGV 5789, del 20-06-2008 (2008/7624)

Notificació a Andrew i Cheryl Lampshire. Expedient número ra-803 A/06.
----------------------------------------------------------------------

### Dades del document

Número de DOGV
:   5789

Data del DOGV
:   20-06-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/7624


Data del document
:   20-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Andrew i Cheryl Lampshire. Expedient número ra-803 A/06. [2008/7624]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la conselleria de Medi Ambient, Aigua, Urbanisme i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: ra-803 A/06  
Interessat: Andrew i Cheryl Lampshire  
Últim domicili conegut: Camino Lo Perpen, 6D, 03279-Catral (Alacant)  
Assumpte: resolució de recurs d'alçada que dicta la sotssecretària de Medi Ambient, Aigua, Urbanisme i Habitatge de 10 de març de 2008.  
El corresponent expedient es troba en l'Àrea d'Inspecció de la conselleria de Medi Ambient, Aigua, Urbanisme i Habitatge, c/ Francesc Cubells, 7, 46419 València, on haurà de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació del present edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 20 de maig de 2008.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 5676, del 09-01-2008 (2007/15668)

Notificació a Angel Gustavo Coppola
-----------------------------------

### Dades del document

Número de DOGV
:   5676

Data del DOGV
:   09-01-2008

Secció del DOGV
:   V. ANUNCIS - C) ALTRES ASSUMPTES

Número del document
:   2007/15135


Data del document
:   13-12-2007

Organisme emissor
:   Conselleria d'Economia, Hisenda i Ocupació

Tipus de document
:   Edicte

Notificació a Angel Gustavo Coppola [2007/15132]  
S'ignora el lloc de notificació de Ángel Gustavo Coppola, l'últim domicili conegut del qual era c/Patricio Ferrándiz, 36-2-3 de Dénia, i en virtut del que disposa l'article 59.4 de la Llei 30/92 de 26 novembre, de Règim Comú de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci se li notifica el contingut de l'escrit de estos servicis territorials de data 13 d'abril de 2007, amb número de registre d'eixida 21.079, el text íntegre del qual és el següent:  
«Vist el seu escrit de data d'entrada en este centre 8 de març de 2007, pel qual sol·licita que li siga expedit el carnet professional per a jocs d'atzar, li comunique que haurà d'aportar la documentació que a continuació es detalla, en el termini de deu dies hàbils, comptats a partir de l'endemà de la notificació del present escrit, d'acord amb el que disposa l'article 71 de la Llei 30/92 de 26 novembre, de Règim Comú de les Administracions Públiques i del Procediment Administratiu Comú, modificada per la Llei 4/1999, de 13 de gener, i se li advertix que una vegada transcorregut este termini, si no l'ha aportada, es considerarà que ha desistit de la seua petició i se resoldrà l'expedient;  
- Certificat negatiu d'antecedents penals, o bé personar-se en estes oficines, situades al carrer Pintor Lorenzo Casanova, 62, edifici Omega, planta baixa, codi postal 03390, d'Alacant, de dilluns a divendres de 9.00 a 14.00 hores, a fi d'emplenar un nou imprés de sol·licitud de certificat d'antecedents penals, ja que l'enviat ha sigut tornat per la Gerència Territorial del Ministeri de Justícia a València, Registre Central de Penats i Rebels, amb la indicació "No consta en la filiació el segon cognom".»  
I perquè servisca de notificació a l'interessat s'expedix el present edicte.  
Alacant, 13 de desembre de 2007.- El director territorial: Eleuterio Hernández García.
Diari Oficial de la Generalitat Valenciana


Sumari del DOGV 5680, del 15-01-2008 (2008/305)

Adjudicació de l'expedient IV-MY004/2008-2009. Servici de transport d'usuaris dels centres ocupacionals Maestrat i Rafalafena de l'IVADIS, per als exercicis 2008 i 2009.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5680

Data del DOGV
:   15-01-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/305


Data del document
:   11-01-2008

Organisme emissor
:   Institut Valencià d'Atenció als Discapacitats

Tipus de document
:   Resolució

Anàlisi jurídica

 Descriptors 

:   * licitació
    * empresa de transport
    * contracte de serveis
    * adjudicació de contracte administratiu

Adjudicació de l'expedient IV-MY004/2008-2009. Servici de transport d'usuaris dels centres ocupacionals Maestrat i Rafalafena de l'IVADIS, per als exercicis 2008 i 2009. [2008/305]  
1. Entitat adjudicadora.  
a) Organisme: Institut Valencià d'Atenció als Discapacitats (IVADIS)  
b) Dependència que tramita l'expedient: Departament de Contractacions  
c) Número d'expedient:   
2. Objecte del contracte.  
a) Tipus de contracte: Servici de transport.   
b) Descripció de l'objecte: Servici de transport dels usuaris dels Centres Ocupacionals Maestrat i Rafalafena de l'IVADIS, per als exercicis 2008 i 2009.  
c) Lot: per a la totalitat dels lots.  
d) Butlletí o diari oficial i data de publicació de l'anunci de licitació: DOCV núm. 5653, de 4 de desembre de 2007.  
3.Tramitació, procediment i forma d'adjudicació.  
a) Tramitació: ordinària.  
b) Procediment: obert.  
c) Forma: concurs  
4. Pressupost base de licitació o cànon d'explotació. Import total: 172.426 €  
5. Adjudicació.  
a) Data: 28 de desembre de 2007.  
b) Contractista: Autos Mediterráneo, s.a.  
c) Nacionalitat: espanyola  
d) Import d'adjudicació: 172.426 €  
València a 11 de gener de 2008.- El director-Gerent de l'IVADIS: David de Cubas García.
Diari Oficial de la Generalitat Valenciana


Sumari del DOGV 5754, del 02-05-2008 (2008/4921)

Notificació a Comercial Cala Blanca, SL.
----------------------------------------

### Dades del document

Número de DOGV
:   5754

Data del DOGV
:   02-05-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/4921


Data del document
:   09-04-2008

Organisme emissor
:   Conselleria d'Economia, Hisenda i Ocupació

Tipus de document
:   Edicte

Notificació a Comercial Cala Blanca, SL. [2008/4921]  
  
\*\*\*\*\*\*\*\*\*\*  
S'ha intentat la notificació expressa a cada un dels interessats que més endavant s'indiquen, i com no s'ha pogut practicar, en virtut del que disposen els articles 59.4 de la Llei 30/92 de 26 novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci se'ls notifiquen les provisions dictades per la Direcció Territorial dels Servicis Territorials d'Economia i Hisenda d'Alacant, per les quals s'acorda la iniciació d'expedients de cancel·lació de les inscripcions en el Registre d'Establiments Autoritzats per la Instal·lació de Màquines Recreatives i d'Atzar, corresponents a locals sobre els quals la Unitat de Policia Autonòmica ha informat que ja no existixen com a locals d'hostaleria, per la qual cosa han perdut els requisits o pressupòsits que van servir de base per anotar-los en el registre, en virtut del que disposa l'últim paràgraf de l'article 35.1 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOGV 11.09.2006).   
Per tal que els interessats puguen conéixer íntegrament l'acte i en quede constància, podran comparéixer en el termini de deu dies hàbils, des de la publicació del present anunci, en la seu dels Servicis Territorials d'Economia i Hisenda, Secció Administrativa de Joc, situada al c/Churruca, núm. 25, d'Alacant.  
Una vegada transcorregut el dit termini sense que es produïsca la compareixença, es tindrà per practicada la notificació corresponent i per iniciat el termini de deu dies que es concedix per a la presentació de les al·legacions que s'estimen convenients, d'acord amb el que disposa l'article 79 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener  
I perquè servisca de notificació als interessats consignats abans, s'expedix el present edicte.  
Alacant, 9 d'abril de 2008.- El director territorial: Eleuterio Hernández García.
Diari Oficial de la Generalitat Valenciana


Sumari del DOGV 5871, del 16-10-2008 (2008/10434)

Assumpte civil 829/2006. Notificació de la sentència als hereus de Rafael Sellés Sabater i Maria Parada Carrión.
----------------------------------------------------------------------------------------------------------------

### Dades del document

Número de DOGV
:   5871

Data del DOGV
:   16-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/10300


Data del document
:   10-06-2008

Organisme emissor
:   Jutjat de Primera Instància Número 1 de Moncada

Tipus de document
:   Edicte

Descriptors 

:   * sistema judicial

Assumpte civil 829/2006. Notificació de la sentència als hereus de Rafael Sellés Sabater i Maria Parada Carrión. [2008/10626]  
Part demandant: Vicente Marco Romero.  
Part demandada: hereus de Rafael Sellés Sabater i María Parada Carrión.  
Sobre: ordinaris.  
En el judici referenciat, s'ha dictat la resolució que té el text literal següent:  
«Sentència número 93/2008  
Moncada, 20 de maig de 2008  
Dispositiva  
Que amb l'estimació íntegra de la demanda formulada pel procurador dels tribunals Juan M. del Pino Martínez, en nom i representació de Vicente Marco Romero, contra els hereus de Rafael Sellés Carrión i herència jacent de Rafael Sellés Carrión, declare que existix i és vàlid i vinculant el contracte de compravenda de l'habitatge situat a Alfara del Patriarca (València), carrer del tinent Ramón Casaña, 44, en els terminis i condicions que consten en els fets segon i quart i document número 1 de la demanda i condemne la part demandada a elevar a públic el contracte de l'habitatge abans consignat en la meitat indivisa i que es procedisca a formalitzar la compravenda definitiva de l'immoble a favor de Vicente Marco Romero, en les condicions següents preu 1.800 euros (ja satisfets) inclosos interessos i despeses de compte del comprador i pagament de costes.  
Contra esta resolució es pot interposar recurs d'apel·lació davant l'Audiència Provincial de València, a preparar davant este Jutjat en el termini de cinc dies des de la notificació.  
Esta és la meua sentència, que definitivament jutge, que pronuncie, mane i firme».  
En atenció al desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de sentència als demandats.  
Moncada, 10 de juny de 2008.- La secretària judicial: Mercedes Bascuñana Bascuñana.
Diari Oficial de la Generalitat Valenciana


Sumari del DOGV 5736, del 07-04-2008 (2008/3206)

Informació pública de la modificació puntual del Pla General d'Ordenació Urbana pel que fa a les alineacions als carrers Portal de la Granja i Doctor Simarro.
--------------------------------------------------------------------------------------------------------------------------------------------------------------

### Dades del document

Número de DOGV
:   5736

Data del DOGV
:   07-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3206


Data del document
:   18-02-2008

Organisme emissor
:   Ajuntament de Xàtiva

Tipus de document
:   Informació Pública

Descriptors 

:   * Xàtiva
    * pla d'urbanisme
    * administració local

Informació pública de la modificació puntual del Pla General d'Ordenació Urbana pel que fa a les alineacions als carrers Portal de la Granja i Doctor Simarro. [2008/3206]  
En virtut de l'Acord Plenari de la corporació, en la sessió de data 4 de gener de 2008, se sotmet a exposició pública la documentació següent:  
- Document «Adequació de l'alineació que dóna al carrer del Portal de la Granja a la conservació de la línia de façana existent i al carrer del Doctor Simarro regularitzar l'alineació de façana a la prolongació de la línia existent».  
A fi que se sotmeta als tràmits preceptius per a l'aprovació.   
De conformitat amb el que disposa la Llei Urbanística Valenciana 16/2005, de 30 de desembre, de la Generalitat Valenciana, se sotmet a informació pública la documentació esmentada, per un període d'un mes, mitjançant la publicació d'un anunci en el Diari Oficial de la Comunitat Valenciana, en un diari no oficial d'àmplia difusió en este municipi i al tauler d'anuncis d'este ajuntament.  
Durant el termini esmentat es podran formular al·legacions, així com consultar en este ajuntament les actuacions que es deriven de la documentació a què es fa referència.  
Xàtiva, 18 de febrer de 2008.- L'alcalde: Alfonso Rus Terol.
Diari Oficial de la Generalitat Valenciana


Sumari del DOGV 5856, del 24-09-2008 (2008/10739)

Notificació a Jose Reyes de Anta de Barrio. Expedient número DIC-05/0751. Sax.
------------------------------------------------------------------------------

### Dades del document

Número de DOGV
:   5856

Data del DOGV
:   24-09-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10950


Data del document
:   16-07-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Jose Reyes de Anta de Barrio. Expedient número DIC-05/0751. Sax. [2008/10028]  
Pel fet d'haver resultat infructuoses les gestions realitzades per a efectuar la notificació adreçada a José Reyes de Anta de Barrio a l'adreça següent: av. Maisonnave, 46, del terme municipal d'Alacant, d'acord amb el que preveu l'article 59 de Llei 30/1992, de règim jurídic de les administracions públiques i del procediment administratiu comú, se li dóna audiència expressa mitjançant aquest edicte.  
Acte que es notifica: admissió a tràmit de l'expedient DIC-05/0751  
Expedient DIC-05/0751. Sax. Declaració d'interés comunitari per a un desballestador de vehicles promogut per Juan Pedro Castillo Quiles.  
Admés a tràmit l'expedient més amunt detallat, i atés que hi consteu com a veí limítrof de la parcel·la en què es pretén realitzar l'esmentada instal·lació, d'acord amb l'article 37 de la Llei 10/2004, sobre sòl no urbanitzable i l'article 459.c) del Reglament d'ordenació i gestió territorial i urbanística, aprovat per Decret 67/2006 del Consell, us comuniquem que l'expedient es troba en el Servei Territorial d'Ordenació del Territori d'Alacant, de la Direcció General d'Ordenació del Territori, siti a l'avinguda d'Aguilera, 1, 5ª planta, d'Alacant, perquè pugueu al·legar, reclamar o suggerir el que cregueu oportú en el termini de vint dies hàbils.  
Aquesta comunicació es verifica per edictes de conformitat amb el que estableix l'article 59.4 de la Llei 30/1992, de règim jurídic de les administracions públiques i del procediment administratiu comú.  
L'horari d'atenció al públic és el següent: matins dels dies hàbils, de 9.00 a 14.00 hores.  
Alacant, 16 de juliol de 2008.- La directora general d'Ordenació Territorial, p. s. (article 7 del Decret 131/07), la secretària autonòmica del Medi Ambient, Aigua, Urbanisme i Habitatge: M. Ángeles Ureña Guillém.